Taxa Camî ya qezaya Farqînî ya Amedî de DEDAŞî rîyê deynan ra ceyranê keyeyê Bîlenî birna. Dima ke ceyran birîya dergûşê nêweşê astimî yê keyeyî Yunus Emre Bîlen serdî ra dinyaya xo bedilnaye.
Dîya zanayene ke Yunus Emre Bîlen (2) de tengîya nefesî estbî, pê cîhazê nefesî eşkayêne nefes bigêro û tesîrê serdî ra qelbê ci vinderto. Yunus Emre Bîlen Farqîn de ame definkerdene.
